Борис Младенов-Young
Изслужих аз военната си служба…

chitanka.info

Изслужих аз военната си служба,

но истинска война не съм познал;

живях във времена на „мир и дружба“ —

така не стигнах ранг на генерал.

Но в друга служба на народ, родина

и в изпълнение на дълг свещен,

животът ми в хуманен труд премина —

с трепан, със стетоскоп въоръжен,

намерих в ново поприще изява —

там, в болницата, в битка величава

пак станах воин, достоен за медал…

Видях безброй ранени и умряли,

че даже генерал да бях, едва ли

подобен мор до днес бих преживял!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.